text: 10 legetøjsbutikker lukker straks i Syd- og Sønderjylland
  29 december 2018 kl. 05.00
  I alt lukker 14 BR- og Toys'R'Us-butikker i Syd- og Sønderjylland som følge af en konkurs. Få overblikket her.
  Kæden Top-Toy er erklæret konkurs, og det betyder, at langt størstedelen af BR- og Toys'R'Us-butikkerne i Danmark, Sverige, Finland og Island lukker ned med øjeblikkelig virkning. 
  Det betyder også, at der er et stort lager af legetøj, som kæden nu brænder inde med. Det kommer til salg ved et stort udsalg i januar, oplyser pressetalsmand for Top-Toy Lars Bo Kirk til TV 2. 
  - Kunderne får et rigtigt godt udsalg ud af det her, for kuratorerne skal nu realisere så mange værdier i boet som muligt, siger han.
  Det er endnu ikke fast besluttet, hvornår og hvordan udsalget kommer til at foregå. 
  - Sådan som det ser ud nu, er der udvalgt 53 butikker, der har åbent indtil nytår, og jeg tror også, at det bliver de butikker, der kommer til at have udsalg. Men vi kan ikke love noget, for der er meget, der er uklart lige nu, siger Lars Bo Kirk.
  Disse butikker lukker
  I Syd- og Sønderjylland lukker følgende butikker straks: BRTønderAabenraaHaderslevKolding (gågaden)FredericiaHorsensEsbjergVejleToys'R'Us:Vejle SønderborgFølgende butikker holder åbent indtil 31. december: BRKolding (Storcenter)Sønderborg (Borgen)Toys'R'UsEsbjergKoldingKilde: Top-Toy
  I de 53 udvalgte butikker i Danmark, Sverige og Finland kan man indtil nytår bytte julegaver til andre varer. Man kan ikke få pengene tilbage, selvom man har kvitteringen.
  Konkursen betyder også, at gavekort og BR-mærker er værdiløse og ikke længere kan indløses i butikkerne.
  
  3.000 medarbejdere opsagt
  Top-Toy gik 30. november i betalingsstandsning efter et katastrofalt regnskab, der blandt andet afslørede en milliardnedskrivning.
  I den forbindelse oplyste Top-Toy, at 450 fuldtidsstillinger på tværs af koncernen skulle nedlægges, heraf 180 i Danmark.
  Her afslørede virksomhedens regnskab også et negativt driftsresultat på 149 millioner kroner og en bundlinje med et minus på mere end to milliarder. 
  Flere end 3.000 medarbejdere i de to legetøjskæder er fredag blevet sagt op i forbindelse med konkursen.
  
  Kommentator: Fatal fejl fra ledelsen
  Konkursen skyldes øget digitalisering, et større antal konkurrenter og skiftende spilvaner blandt børn, skriver Top-Toy i en pressemeddelelse.
  Ifølge TV 2s finanskommentator Ole Krohn er det især konkurrencen fra supermarkedskæder som Føtex og Bilka og legetøjsbutikker på nettet, der har skubbet Top-Toy ud over kanten.
  Og i forhold til nethandlen har BR været alt for sløve og slumret for længe, siger Ole Krohn.
  - Det har været en fatal fejl fra ledelsens side, at man ikke har kunnet se, at nethandelen ikke er noget, der er opfundet i går, og når man hedder BR, skal man selvfølgelig være meget stærk på nettet.
  
  Åbne butikker i resten af landet
  Top-Toy oplyser, at følgende butikker i resten af landet holder åbent indtil 31. december: BR Algade, ÅlborgBR RødovreBR Rosengårdcentret, OdenseBR Frederiksberg CentretBR Nykøbing FalsterBR Randers StorcenterBR Ro’s Torv, RoskildeBR Bruun’s Galleri, ÅrhusToys'R'Us TåstrupToys'R'Us RødovreToys'R'Us AalborgToys'R'Us OdenseToys'R'Us TilstToys'R'Us NæstvedToys'R'Us GentofteToys'R'Us HolbækToys'R'Us Field’sToys'R'Us HolstebroToys'R'Us SlagelseToys'R'Us Viborg
  
  